text: তামিলনাড়ু ( তাম্যিল্ড়্‌ নাড়্যি আ-ধ্ব-ব: [t̪ɐmɨɻ n̪aːɽɯ]) ভারতীয় প্রজাতন্ত্রের ২৮টি রাজ্যের অন্যতম। এই রাজ্যের রাজধানী চেন্নাই (পূর্বতন মাদ্রাজ)। তামিলনাড়ু ভারতীয় উপদ্বীপের সর্বদক্ষিণে অবস্থিত। এই রাজ্যের সীমানায় পুদুচেরি, কেরল, কর্ণাটক ও অন্ধ্রপ্রদেশ অবস্থিত। তামিলনাড়ুর ভৌগোলিক উত্তর সীমায় পূর্বঘাট, পশ্চিম সীমায় নীলগিরি, আন্নামালাই পর্বত ও পালঘাট, পূর্ব সীমায় বঙ্গোপসাগর, দক্ষিণ পূর্ব সীমায় মান্নার উপসাগর ও পক প্রণালী এবং দক্ষিণে ভারত মহাসাগর অবস্থিত।
  
  আয়তনের বিচারে তামিলনাড়ু ভারতের একাদশ (এই রাজ্যের আয়তন গ্রিসের সমান) এবং জনসংখ্যার বিচারে সপ্তম বৃহত্তম রাজ্য। অন্যদিকে এই রাজ্য ভারতের জিডিপি-র পঞ্চম বৃহত্তম অবদানকারী এবং ভারতের সর্বাপেক্ষা অধিক পরিমাণ নগরায়িত রাজ্য। ভারতের সর্বাধিক সংখ্যক বাণিজ্যিক সংস্থা (১০.৫৬%) এই রাজ্যে অবস্থিত। যা ৬% জনসংখ্যার ভাগের তুলনায় অনেকটাই বেশি।
  
  প্রায় ৫০০ খ্রিষ্টপূর্বাব্দ থেকে তামিলনাড়ু ভূখণ্ড তামিল জাতির আবাসস্থল। প্রায় ১৫০০-২০০০ বছর ধরে এই অঞ্চলের ধ্রুপদি ভাষা তামিল বিভিন্ন লেখ ও সাহিত্যে ব্যবহৃত হয়ে আসছে। তামিলনাড়ু প্রাকৃতিক সম্পদ, দ্রাবিড় স্থাপত্যের বিশালাকার হিন্দু মন্দির, শৈলশহর, সমুদ্র সৈকত, বিভিন্ন ধর্মের তীর্থস্থানে পরিপূর্ণ। এই রাজ্যে আটটি ইউনেস্কো বিশ্ব ঐতিহ্যবাহী স্থান রয়েছে।
  
  প্রশাসনিক বিভাগ
  
  জনউপাত্ত
  
  এই রাজ্য ভারতের ৭ম জনবহুল রাজ্য। ভারতীয় রাজ্যগুলির মধ্যে সর্বনিম্ন জন্মহার এই রাজ্যের। এখানে চিকিৎসকের সংখ্যা ১,০৮,৩৬৫ যা ভারতীয় রাজ্যগুলির মধ্যে সর্বোচ্চ।
  
  অর্থনীতি
  এই রাজ্য আয়কর প্রদানে দেশের মধ্যে ৪থ সর্বোচ্চ অবদান রাখে। প্রায় ৭৪ হাজার কোটি রুপি আয়কর আদায় হয় এখানথেকে।
  
  মোটরগাড়ি শিল্প
  এই রাজ্য ভারতের সর্ববৃহৎ মোটরগাড়ি শিল্পঅঞ্চল। ভারতের প্রায় ১/৩ অংশ মুনাফা এই রাজ্য থেকে আসে।
  
  পোল্ট্রি 
  পোল্ট্রি জাত দ্রব্য উৎপাদনে এই রাজ্য ভারতে শীর্ষ স্থানে রয়েছে। বার্ষিক প্রায় ১২ কোটি দ্রব্য উৎপাদিত হয়।
  
  শিক্ষা প্রতিষ্ঠান
  রাজ্যের তিরুচ্চিরাপল্লী-এ একটি ১৯৬৪ সালে প্রতিষ্ঠিত রাষ্ট্রীয় প্রযুক্তিক প্রতিষ্ঠান রয়েছে।
  
  ধর্ম
  
  সংস্কৃতি
  
  ভাষা
  
  খাদ্যাভাস
  ইডলি , দোসা এখানকার প্রধান খাবার। এছাড়া বিবিধ মিষ্টি খাবারের চল রয়েছে। বিয়ে, অন্নপ্রাশনের মত নানা অনুষ্ঠানে এই মিষ্টি অত্যন্ত সমাদৃত।
  
  খেলাধুলা
  
  ক্রিকেট
  এম. এ. চিদাম্বরম স্টেডিয়াম এই রাজ্যের প্রধান আন্তর্জাতিক ক্রিকেট স্টেডিয়াম। ইন্ডিয়ান প্রিমিয়ার লীগ-এ চেন্নাই সুপার কিংস দল এই রাজ্যের প্রতিনিধিত্ব করে।
  
  ফুটবল
  মেরিনা এরিনা এই রাজ্যের প্রধান ফুটবল স্টেডিয়াম। বর্তমানে ইন্ডিয়ান সুপার লীগ এর চেন্নাই দলের ম্যাচ এখানে অনুষ্ঠিত হয়।
  
  পরিবহণ
  
  আকাশপথে
  রাজ্যে ৪টি আন্তর্জাতিক বিমানবন্দর রয়েছে। চেন্নাই (৩.৬ কিমি রানওয়ে) , কোয়েম্বাটুর (৩.১ কিমি রানওয়ে) , তিরুচ্চিরাপল্লী (২.৪ কিমি রানওয়ে) এবং মাদুরাই (২.২ কিমি রানওয়ে) ।
  
  রেল 
  দক্ষিণ রেল-এর সদর দপ্তর এই রাজ্যের চেন্নাই শহরে অবস্থিত।
  
  চিত্রশালা
  
  তথ্যসূত্র
  
  বহিঃসংযোগ 
   Tamil Nadu Government Website
   
  
  বিষয়শ্রেণী:ভারতের রাজ্য ও কেন্দ্রশাসিত অঞ্চল
  বিষয়শ্রেণী:তামিলনাড়ু
  বিষয়শ্রেণী:১৯৫০-এ প্রতিষ্ঠিত রাজ্য ও অঞ্চল
title: তামিলনাড়ু